belső ellenőrzési J E L E N T É S

Csanytelek Község Önkormányzata

a közpénzekből nyújtott támogatások

ellenőrzéséről

**Ellenőrzött szerv :** Csanytelek Község Önkormányzata

Csanyteleki Polgármesteri Hivatal

**Ellenőrzést végzi** : Juhász Lejla okleveles pénzügyi revizor

**Ellenőrzött időszak :** 2015. év

**Ellenőrzés típusa :** Szabályszerűségi ellenőrzés

**Ellenőrzés időpontja :** 2016. március hó

**Ellenőrzés célja**: annak megállapítása, hogy a képviselő – testület által jóváhagyott és a céljelleggel átadott pénzeszközöket, a meghatározott célokra, bizonylatokkal alátámasztva használták-e fel, illetve a képviselő-testületnek a felhasználásról írásban elszámoltak-e.

Csanytelek Község Önkormányzatának Képviselő-testülete az Alaptörvény 32. cikk (2) bekezdésében biztosított jogalkotó hatáskörében eljárva, Magyarország helyi önkormányzatairól szóló 2011. évi CLXXXIX. törvény 13. § (1) bekezdése 7. pontjában foglaltakra tekintettel, figyelemmel az államháztartásról szóló 2011. évi CXCV. törvényben, a közpénzekből nyújtott támogatások átláthatóságáról szóló 2007. évi CLXXXI. törvényben foglaltakra, megalkotta a társadalmi szervezetek támogatásáról szóló 23/2012.(XI.26.) önkormányzati rendeletét.

A rendelet célja a helyben működő civil szervezetek számára (az önkormányzat lehetőségeitől függő) pályázati eljárási rend kialakítása, a pénzügyi támogatás biztosítása feltételeinek szabályozása.

A rendelet részletesen tartalmazza az alábbiakat:

* A pénzügyi támogatás nyújtásának feltételei,
* A pályázat forrása,
* A pályázat véleményezése,
* A pályázatok elbírálása,
* A támogatás kifizetése, felhasználása és az elszámolás szabályai,.

***Függelékek:***

* Pályázói nyilatkozat,
* Nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról,
* Közzétételi kérelem a közpénzekből nyújtott támogatások átláthatósásáról szóló 2007. évi CLXXXI. törvény 8.§ (1) bekezdés szerinti érintettségéről,
* Pályázati adatlap az önszerveződő közösségek önkormányzati pénzügyi támogatásához.

Támogatást a rendeletben foglaltaknak megfelelően az alábbi feltételeknek megfelelő civil szervezetek részére folyósítottak:

* a pályázat benyújtását megelőzően legalább egy évvel korábban nyilvántartásba vett szervezet,
* pénzügyi támogatásra irányuló pályázatát a 4 sz. függelék formanyomtatványon nyújtotta be,

A pályázathoz kötelező mellékletként csatolták a szabályzatban felsorolt, alábbi civil szervezetre vonatkozó dokumentumokat:

* a hatályos alapító okirat másolata,
* a pályázat benyújtását megelőző évben végzett tevékenységéről szóló tájékoztatót,
* a vezető testület döntését, mely tartalmazza:
* a pályázati célként kitűzött tevékenységről szóló részletes tájékoztató,
* az igényelt támogatás összegét,
* a tevékenység végzésével felmerült költségek részletezését,
* a civil szervezetek rendelkezésre álló saját forrás összegét,
* a rendelet 2.,3. számú függelékeit,
* az előző támogatás rendeltetésszerű felhasználásáról szóló bizonylatok hiteles másolatát.

A pályázatokat a szervezetek a pénzbeli támogatásra, az éves működési kiadásaikra, az általuk megvalósítandó a rendeletben meghatározott konkrét célra, programokra, rendezvények szervezésére igényelhettek, melyek elbírálását a bizottságok véleményezése után, a Képviselő-testület végezte, döntését határozatban rögzítette.

A civil szervezetek önszerveződő közösségek 2015. évi működési célú támogatása előterjesztés melléklete tartalmazta az alábbi adatokat:

* Civil szervezet megnevezése,
* A 2014. évi megítélt támogatás összege,
* 2015. évi igénylés pályázati összege.

|  |
| --- |
| 2015. évi igénylés adatai |
| Civil szervezet megnevezése | 2014. évben megítélt támogatás összege | Pályázati azonosító száma | Pályázati összeg | 2015. évi javasolt támogatás összege | 2015. évi jóváhagyott támogatás összege |
| Csanyteleki Sport Club | 1.995.000 | C.SZ.T-2/2015 | 2.500.000 | 2.000.000 | 2.000.000 |
| Mozgáskorlátozottak Csm-i egyesülete | 120.000 | C.SZ.T-3/2015 | 200.000 | 120.000 | 120.000 |
| Csanyteleki Nyugdíjas Egyesülete | 200.000 | C.SZ.T-4/2015 | 200.000 | 200.000 | 200.000 |
| Csanyteleki Polgárőr Egyesület | 350.000 | C.SZ.T-6/2015 | 375.000 | 375.000 | 375.000 |
| Csanyteleki Sporthorgász Egyesület | 60.000 | C.SZ.T-5/2015 | 100.000 | 60.000 | 60.000 |
| Csanyteleki Diák és Szenior Sportegyesület | 50.000 | C.SZ.T-1/2015 | 200.000 | 50.000 | 50.000 |
| „Új Élet” Vadásztársaság | - | C.SZ.T-7/2015 | 100.000 | 60.000 | 60.000 |
| **Összesen** | **2.775.000** |  | **3.675.000** | **2.865.000** | **2.865.000** |

A pályázati adatlapokon a pályázók kitöltötték az alábbi adatokat:

* pályázó megnevezése, címe, elérhetősége,
* pályázó szervezet vezetőjének neve, címe, elérhetősége,
* pályázó bírósági bejegyzéséről szóló végzés száma,
* pályázó adószáma, statisztikai száma, számlavezető pénzintézete, számlaszáma,
* pályázó szervezet nyilvántartott tagjainak száma a pályázat benyújtásakor,
* igényelt pályázati összeg,
* pályázati támogatás felhasználása, célja,
* a tervezett cél megvalósításának egyé forrásai (saját erő, pályázat, adomány,),
* pályázó adott éves programjának rövid ismertetése,
* pályázó szervezet éves összköltségvetése,
* az előző évben az önkormányzattól kapott pénzügyi támogatások összege,
* pályázó közösség tevékenységének, általános célkitűzéseinek rövid leírása,
* pályázói nyilatkozatok.

A támogatás megítélésével kapcsolatos döntésről az „Értesítés támogatás döntéséről” levélben jegyzőkönyvi kivonattal együtt értesítették a pályázót.

A képviselő – testület által a civil szervezet számára megállapított pályázati támogatás összegét a testületi döntést követően, a rendeletben foglaltak alapján éves ütemezés szerint, időarányosan, a támogatás összegének 50%-át az év első felében, a fennmaradó 50 %-át az év második felében kellett volna utalni a civil szervezet számára, de több szervezet esetében a teljes összeg kiutalásra került már az első félévben (az alábbi táblázatban részletezve).

|  |  |  |  |  |  |
| --- | --- | --- | --- | --- | --- |
| Civil szervezet megnevezése | 2015. évi jóváhagyott támogatás összege | 2015. I. félévben kiutalt támogatás dátuma | 2015. I. félévben kiutalt támogatás összege | 2015. II. félévben kiutalt támogatás dátuma | 2015. II. félévben kiutalt támogatás dátuma |
| Csanyteleki Sport Club | 2000000 | 2015.03.19 | 465 000 | 2015.07.16 | 60 000 |
| 2015.04.21 | 155 000 | 2015.07.16 | 155 000 |
| 2015.05.27 | 155 000 | 2015.08.19 | 155 000 |
| 2015.06.18 | 155 000 | 2015.10.29 | 485 000 |
|   |   | 2015.09.23 | 275 000 |
| **Csanyteleki Sport Club összesen** |  |  | **930 000** |  | **1 130 000** |
| Mozgáskorlátozottak Csm-i egyesülete | 120000 | 2015.04.21 | 60 000 |   |   |
| **Mozgáskorlátozottak Csm-i Egyesülete összesen** |  |  | **60 000** |  | **0** |
| Csanyteleki Nyugdíjas Egyesülete | 200000 | 20151.04.21 | 100 000 | 2015.07.16 | 100 000 |
| **Csanyteleki Nyugdíjas Egyesülete összesen** |  |  | **100 000** |  | **100 000** |
| Csanyteleki Polgárőr Egyesület | 375000 | 2015.02.19 | 100 000 | 2015.07.16 | 87 500 |
| 2015.03.17 | 100 000 | 2015.09.23 | 87 500 |
| **Csanyteleki Polgárőr Egyesület összesen** |  |  | **200 000** |  | **175 000** |
| Csanyteleki Sporthorgász Egyesület | 60000 | 2015.04.21 | 60 000 |   | 0 |
| **Csanyteleki Sporthorgász Egyesület összesen** |  |  | **60 000** |  | **0** |
| Csanyteleki Diák és Szenior Sportegyesület | 50000 | 2015.04.21 | 50 000 |   |   |
| **Csanyteleki Diák és Szenior Sportegyesület összesen** |  |  | **50 000** |  | **0** |
| „Új Élet” Vadásztársaság | 60000 | 2015.04.21 | 60 000 |   |   |
| **"Új Élet" Vadásztársaság összesen** |  | **60 000** |  | **0** |
| **Összesen** | **2865000** |  | **1 460 000** |  | **1 405 000** |

A civil szervezetek a rendeletben foglaltaknak megfelelően a pályázati támogatás összegének rendeltetésszerű felhasználását igazoló elszámolási kötelezettségét hiteles bizonylatok másolatával és szöveges tájékoztató benyújtásával teljesítették.

A rendelet melléklete szerinti adatlapon benyújtott pályázatok tartalmazták:

* a pályázó nevét, címét,
* a pályázandó összeget,
* a szervezet képviselőjének nevét
* a pályázó szervezet támogatandó céljait, éves programját.
* a szervezet éves működésének bevételi forrásait és kiadásait.

A támogatásokat támogatási szerződés alapján folyósították.

A támogatottak nyilatkoztak és igazolták, hogy köztartozásuk (vám, központi és helyi adó, illeték) nincs.

A pályázók amennyiben kaptak az előző évben támogatást az új pályázat benyújtásáig tételesen elszámoltak azzal a rendelet 2. és 4. számú melléklete alapján, az elszámoláshoz az eredeti számlákat bemutatták, lemásolták.

**Összegezve:** Csanytelek Község Önkormányzat képviselő – testülete megalkotta a társadalmi szervezetek támogatásáról szóló 23/2012.(XI.26.) önkormányzati rendeletét. A támogatások igénylése és elszámolása során betartották a jogszabályban és a rendeletben foglaltakat.

A képviselő – testület által a civil szervezet számára megállapított pályázati támogatás összegét a testületi döntést követően, a rendeletben foglaltak alapján éves ütemezés szerint, időarányosan, a támogatás összegének 50%-át az év első felében, a fennmaradó 50 %-át az év második felében kellett volna utalni a civil szervezet számára, de több szervezet esetében a teljes összeg kiutalásra került már az első félévben. ***Javaslom***, hogy egyeztessenek a szervezetekkel és ha a programok megvalósítása csak így oldható meg módosítsák a rendelet vonatkozó részét.

Az ellenőrzött időszakban az ellenőrzött területekért felelős vezetők neve, beosztása: Forgó Henrik – polgármester, Kató Pálné – jegyző.

Szeged, 2016. március 31.

Juhász Lejla

 belső ellenőr

**Záradék**

A 370/2011. (XII. 31.) Korm. rendelet - a költségvetési szervek belső kontrollrendszeréről és belső ellenőrzéséről-

42. § (1) bekezdésében foglaltaknak megfelelően megküldött belső ellenőrzési jelentéstervezet tartalmát megismertem, egyúttal tudomásul veszem a bekezdéseiben foglaltakat:

(2) Az érintettek észrevételeiket a jelentéstervezet kézhezvételétől számított 8 napon belül kötelesek megküldeni a belső ellenőrzési vezető részére.

(3) Indokolt esetben a belső ellenőrzési vezető a (2) bekezdésben meghatározottnál hosszabb, legfeljebb 30 napos határidőt is megállapíthat.

(4) Soron kívüli ellenőrzés esetén a belső ellenőrzési vezető a (2) bekezdésben meghatározottnál rövidebb határidőt is megállapíthat.

(5) A jelentéstervezet megküldésére vonatkozó kísérő levélben fel kell hívni az ellenőrzött figyelmét arra, hogy a határidő elmulasztását egyetértésnek kell tekinteni és a nemleges választ is jelezni kell a határidőn belül, valamint az észrevételek megküldésével egy időben lehetősége van a 43. § (1) bekezdése szerinti egyeztető megbeszélés kezdeményezésére.

(6) Amennyiben az érintettek nem tesznek érdemi észrevételt a jelentéstervezetre, akkor a nemleges válaszukkal együtt – amennyiben a jelentéstervezet megállapításokat vagy javaslatokat tartalmaz az érintett szervezeti egység vonatkozásában – már az intézkedési tervet is elkészíthetik és megküldhetik az ellenőrzést végző szerv vagy szervezeti egység részére a megadott véleményezési határidőn belül.

(7) Az észrevétel elfogadásáról vagy elutasításáról a vizsgálatvezető dönt, amelyről az észrevételezési határidő lejártától számított 8 napon belül az érintetteknek írásbeli tájékoztatást ad és indokolja az el nem fogadott észrevételeket vagy kezdeményezi a 43. § (1) bekezdése szerinti megbeszélés összehívását.

(8) Az elfogadott észrevételeket a vizsgálatvezető átvezeti az ellenőrzési jelentéstervezeten. Az érintettek észrevételeit, illetve a vizsgálatvezető válaszát csatolni kell az ellenőrzés dokumentációjához.

**43. §** (1) Amennyiben az érintettek részéről a megállapításokat vitatják, akkor egyeztető megbeszélést kell tartani, bármelyik fél kezdeményezésére.

(2) Az egyeztető megbeszélésen részt vesz a vizsgálatvezető, az ellenőrzést végző belső ellenőrök, az ellenőrzést végző szerv belső ellenőrzési vezetője, az ellenőrzött szerv, illetve szervezeti egység vezetője, irányított szervnél végzett ellenőrzés esetén annak belső ellenőrzési vezetője, valamint a vizsgálatban érintett egységek vezetői és szükség szerint más olyan személy, akinek meghívása a vizsgálat tárgya vagy megállapításai miatt indokolt. Az egyeztető megbeszélésről jegyzőkönyvet kell készíteni, amely tartalmazza a megbeszélés eredményét. A jegyzőkönyvet csatolni kell az ellenőrzési jelentéshez.

(3) Indokolt esetben a belső ellenőrzési vezető az észrevételek átvezetése után a jelentéstervezetet az érintetteknek ismételten megküldheti visszamutatás céljából 5 napos határidővel.

(4) Az ellenőrzési jelentést, illetve annak kivonatát a vizsgálatvezető és a vizsgálatot végző valamennyi ellenőr aláírását követően a belső ellenőrzési vezető hagyja jóvá és megküldi a költségvetési szerv vezetője részére.

**44. §** (1) A költségvetési szerv vezetője a lezárt ellenőrzési jelentést vagy annak kivonatát megküldi:

*a)* irányított, illetve felügyelt költségvetési szerv ellenőrzése esetén az ellenőrzött szerv vezetőjének, illetve

*b)* saját szervezet ellenőrzése esetén az ellenőrzött szervezeti egység vezetőjének, továbbá

*c)* annak, akire vonatkozóan megállapítást vagy javaslatot tartalmaz,

és szükség esetén felkéri az intézkedési terv elkészítésére.

(2) Amennyiben az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja merül fel, az nem befolyásolja az ellenőrzés lezárását.

(3) A költségvetési szerv vezetője – a belső ellenőrzési vezető véleményének kikérésével – dönthet úgy, hogy a lezárt ellenőrzési jelentést vagy annak kivonatát nyilvánosságra vagy harmadik fél tudomására hozza az adatvédelemre vonatkozó jogszabályok figyelembevételével.

Csanytelek 2016. …………

……………………………… ……………………………….

Polgármester Jegyző